***Projekty riešené ako súčasť grantov***

***Kultúrnej a edukačnej grantovej agentúry (KEGA)***

***Pokračujúce projekty***

**KEGA 001UPJŠ-4/2023 Implementácia formatívneho hodnotenia do výučby na základnej škole so zameraním na digitálnu formu**

**Cieľ projektu:** Ciele projektu rozširujú vytvorené databázy nástrojov formatívneho hodnotenia pre prírodovedné predmety o spoločenskovedné predmety, posúvajú formatívne hodnotenie k digitálnym formám a implemenujú formatívne hodnotenie do výučby prostredníctvom vytvorenia digitálnej knižnice. Hlavným cieľom projektu je vytvoriť zbierky nástrojov formatívneho hodnotenia pre vybrané spoločenskovedné predmety (slovenský jazyk, anglický jazyk, nemecký jazyk, dejepis), digitálne spracovať databázy nástrojov formatívneho hodnotenia pre všetky predmety, ktoré budú súčasťou existujúcej digitálnej knižnice, využívať digitálnu knižnicu vo výučbe prírodovedných predmetov, vybraných spoločenskovedných predmetov a matematiky na základnej škole a zistiť jej vplyv na rozvoj konceptuálneho porozumenia, na úroveň sebareflexívnych kompetencií žiakov a na názory a postoje učiteľov, žiakov a rodičov k formatívnemu hodnoteniu. V rámci projektu sa rozšíria obsah a funkcionality digitálnej knižnice. Implementácia digitálnej knižnice do praxe bude realizovaná v spolupráci s digitálnymi koordinátormi a vybranými učiteľmi na vybraných základných školách. Digitálni koordinátori ako aj učitelia budú pripravovaní na prácu s digitálnou knižnicou prostredníctvom školení a pripravených manuálov. Vybraní učitelia budú zaškolení i pre spoluprácu pri tvorbe zbierok s nástrojmi formatívneho hodnotenia. Digitálna knižnica má potenciál rozvíjať digitálne zručnosti učiteľov a žiakov. Za účelom overenia efektívnosti digitálnej knižnice bude realizovaný pedagogický výskum. Výsledky výskumu môžu byť využité pri pripravovaných zmenách v kurikule základného vzdelávania, v oblasti hodnotenia žiakov v jednotlivých vzdelávacích cykloch a vzdelávacích oblastiach Projekt nadväzuje na výsledky projektov VEGA č. 1/0265/17 Formatívne hodnotenie vo výučbe prírodných vied, matematiky a informatiky a KEGA č. 004UPJŠ-4/2020 Tvorba, implementácia a overovanie efektívnosti digitálnej knižnice s nástrojmi formatívneho hodnotenia pre prírodovedné predmety, matematiku a informatiku na základnej škole.

**Zodpovedný riešiteľ projektu na UJS**: Mgr. Katarína Szarka, PhD.

**Spoluriešitelia z UJS**: Mgr. Paulíková Klaudia, PhD., Mgr. Borbélyová Diana, PhD., Mgr. Jaruska Ladislav, PhD., Dr. habil. PaedDr. Kinga Horváth, PhD.

**Doba trvania projektu**: 2023-2025

**PF UJS ako spoluriešiteľské pracovisko s prideleným rozpočtom.**

**KEGA 011PU-4/2024 Inovácia metód a foriem univerzitnej výučby predmetu Fyziológia živočíchov a človeka**

**Zodpovedný riešiteľ projektu na UJS**: Nagy Melinda Dr. habil. PaedDr. PhD.

**Doba trvania projektu**: 2024-2027

**PF UJS ako spoluriešiteľské pracovisko s prideleným rozpočtom.**

***Nové projekty***

**KEGA 003UJS-4/2025 Meranie učebnej kompetencie detí a žiakov v predprimárnom a primárnom vzdelávaní** / Az óvodások és alsó tagozatos tanulók tanulási kompetenciáinak mérése / Measuring Approaches to Learning in Preschool and Elementary School

**Cieľ projektu**: Je adaptácia a štandardizácia existujúcich zahraničných diagnostických nástrojov, ktoré sú vhodné na diagnostikovanie rozvoja osobnosti a učebnej kompetencie detí predškolského veku a žiakov mladšieho školského veku. Ide o adaptáciu a štandardizáciu nasledovných diagnostických nástrojov:

* Dotazník rozvoja dieťaťa slúžiaci na zmapovanie zručností a schopností dieťaťa na základe dlhodobého pozorovania,
* Dotazník merania Mastery Motivation (DMQ) slúžiaci na meranie výkonnej funkcie

motivácie,

* Dotazník merania exekutívnych funkcií (CHEXI) detí a žiakov vo veku 4 až 8 rokov.

**Zodpovedný riešiteľ projektu na PF UJS:** prof. Dr. Krisztián Józsa, PhD., DSc.

**Spoluriešitelia z PF UJS:** PaedDr. Diana Borbélyová, PhD. (zástupca vedúceho), Mgr. Yvette Orsovics, PhD., PaedDr. Alexandra Nagyová, PhD., PaedDr. Zsuzsanna Szántó

**Doba trvania projektu:** 2025-2027

**Financovanie projektu – A projekt finanszírozása**

**PF UJS ako (spolu)riešiteľské pracovisko s prideleným rozpočtom.**

**KEGA 001UJS-4/2025 Chrestomatia z kultúrneho kontextu dolnozemských Slovákov I.** / Chrestomatia az alföldi szlovákok kulturális kontextusából I.

**Cieľ projektu:** Projekt by chcel poukázať na viackontextovosť (avšak aj na celistvosť) slovenskej literatúry. Bol by konkrétnym výstupom z tejto teorémy, zameraný na relatívne komplexný (t. j. literárnovedný, interpretačný i didaktický) zreteľ na literárnu tvorbu Slovákov v Rumunsku. Tá by sa aj takouto formou integrovala do univerzitného kontextu. Uvádzaná knižná publikácia (ako záverečný výstup projektu) by tak tvorila ukážkový medailón viacrozmerného tvorivého úsilia jednotlivých autorov a ich literárnej tvorby. Cieľom projektu by bol aj výstup, t. j. vytvorenie modulov pre realizáciu e-learningových kurzov v systéme „Moodle”, časopisecké i zborníkové publikovanie výsledkov čiastkových výskumov, resp. poskytnutie chýbajúcej učebnej pomôcky knižného formátu v rámci konkrétnej disciplíny študijného programu v rámci diverzifikácie vysokoškolského štúdia.

**Zodpovedný riešiteľ projektu na PF UJS:** doc. PaedDr. Patrik Šenkár, PhD.

**Spoluriešitelia z PF UJS:** prof. PhDr. Juraj Vaňko, CSc., PaedDr. Jaroslav Vlnka, PhD.,

**Doba trvania projektu:** 2025–2026

**PF UJS ako (spolu)riešiteľské pracovisko s prideleným rozpočtom.**